laion/Wikipedia-Exotic huggingface dataset:
ArcSight

מיקרו פוקוס ארקסייט (אנגלית: Micro Focus ArcSight) היא חברת אבטחת מידע העוסקת בפיתוח תוכנה לניתוח נתונים וניהול אירועי אבטחת מידע (SIEM). מטרת החברה היא לספק פתרונות ניטור, בקרה וניהול אירועי אבטחת מידע. מטה החברה ממוקם בסאניווייל, קליפורניה, ארצות הברית. חברת ארקסייט הוקמה במאי 2000, על ידי אלכס דאלי (Alex Daly) יו נימאנז (Hugh Njemanze) ופרווין קוטארי (Pravin Kothari). החברה הוקמה על מנת לפתח מנגנון לניתוח אירועי אבטחת מידע. עד חודש ינואר 2001 נקראה החברה בשם וואהו טכנולוגיות (Wahoo Technologies) ולאחר מכן הוחלף שמה באופן רשמי לארקסייט (ArcSight). בחודש ספטמבר 2010 הודיעה חברת HP על רכישת חברת ArcSight תמורת 1.5 מיליארד דולר. לאחר הרכישה השיקה החברה את גרסה חדשה של מערכת ה-Logger (גרסה 5.0) וגרסה חדשה של מערכת Identity View (גרסה 2.0). בתאריך 7 בספטמבר 2016 הודיע מנכ"ל החברה כי כל נכסי החברה ימוזגו, יתוחזקו ויופצו על ידי חברת מיקרו פוקוס (Micro Focus), המיזוג הסתיים בתאריך 1 בספטמבר 2017. לחברת ArcSight מספר מוצרים: ArcSight Enterprise Security Manager: תעתיק מקוצר (ESM) - מערכת לניהול אירועים המנתחת איומים ושולחת התראות על פי רמת החומרה שלהם, מערכת זו מורכבת מחמישה רכיבים: Smart Connector: רכיב זה אוסף מידע ממערכות הארגון. Manager: שרת ניהול המערכת המתפעל את הרכיבים השונים. Console: ניהול והגדרות המערכת, בניית חוקים, הפקת דו"חות מותאמים ועוד. Web: גישה אל המערכת בעזרת הדפדפן בפרוטוקול HTTPS. Database: ניהול מסד הנתונים. ArcSight Express - מנתחת ומנהלת אירועים המגיעים ממסד הנתונים אך באופן מצומצם יותר מאשר ה-ESM. ArcSight Data Platform: תעתיק מקוצר (ADP) - משמשת כארכיון ומאפשרת חיפוש וניתוח אירועים ישנים. ArcSight Event Broker - מאגר נתונים המאפשרת לשלוח נתונים מסוימים אל המערכות השונות ובכך לחסוך בכמות האירועים ולהפחית מהעומס. ArcSight Logger - משמשת כשכבת התחקור של מערכת ה-ESM ומאפשרת לנהל את המידע המתקבל באופן יעיל ומהיר. ArcSight Management Center: תעתיק מקוצר (ArcMC) - מערכת לניהול קונקטורים וניהול המשאבים של מערכת ה-Logger. SIEM IBM HP OSSIM מערכת למניעת חדירות אבטחת מידע אתר האינטרנט הרשמי של ArcSight (באנגלית) האתר הרשמי של חברת Micro Focus (באנגלית) רשימת עדכונים של מערכת ArcSight (באנגלית)
יחסי איראן–הודו

יחסי איראן–הודו (בפרסית: روابط ایران و هند, בהינדי: भारत-ईरान सम्बन्ध) הם היחסים הדיפלומטיים הרשמיים בין הרפובליקה האסלאמית של איראן ובין הרפובליקה של הודו. למדינות שיתופי פעולה רבים בנושאי ביטחון, אנרגיה, סחר וחינוך. היחסים הרשמיים כוננו לראשונה ב-1950, ושתי המדינות חתמו באותה שנה על הסכם ידידות. במהלך המלחמה הקרה היחסים בין הודו לאיראן בימי השאה התקררו עקב תמיכה בצדדים נגדיים - הודו כחלק מהמדינות הבלתי-מזדהות צידדה בברית המועצות, בעוד איראן צידדה בארצות הברית. בעקבות המהפכה האיראנית היחסים התחממו, אך תמיכת איראן בפקיסטן ותמיכת הודו בעיראק מנעו שיתופי פעולה משמעותיים. בשנות ה-90 שתי המדינות תמכו בברית הצפונית באפגניסטן כאשר פקיסטן תמכה בשלטון הטליבאן. שתי המדינות תמכו בממשלתו של אשרף גאני אחמדזאי בגיבוי אמריקאי. ב-2002 שתי המדינות חתמו על הסכם שיתופי פעולה ביטחוניים. ב-2011 העיצומים נגד איראן הובילו את הודו לבטל עסקאות ענק ולהעברת פיצוי בנקאי של 5 מיליארד דולר דרך טורקיה. ב-2016 ביקר ראש ממשלת הודו נרנדרה מודי באיראן. הביקור התמקד בקשרי סחר ואנרגיה בין שתי המדינות. ב-2018 ביקר רוחאני בהודו. ב-2017, טרם ביקורו של מודי בישראל, קרא עלי ח'אמנאי ל"מוסלמים המדוכאים" להתקומם ב"פלסטין, תימן וקשמיר", ובכך תקף את מדיניות הודו בחבל קשמיר. ב-2018, הסנקציות האמריקאיות בעקבות ביטול הסכם הגרעין הובילו את שר הנפט של הודו להורות על חיפוש חלופות לנפט האיראני, אשר הודו היא בין הצרכניות הגדולות ביותר שלו. בין המדינות עוברות יותר מ-425,000 חביות נפט ביום, הסחר המוערך בכ-12 מיליארד דולר אמריקני. שתי המדינות משתפות פעולה במסגרת המסדרון הצפוני דרומי שמטרתו יצירת נתיב סחר אלטרנטיבי לסחר האירופי-הודי. בעת הכיבוש הערבי על איראן, אמגושים פרסים רבים היגרו להודו, דבר שהוביל לקשרים חמים בין המדינות המודרניות. בין האמגושים ההודיים ניתן למנות את הזמר פרדי מרקיורי והמנצח על הפילהרמונית הישראלית זובין מהטה. בכל שנה לומדים בהודו בערך 8,000 סטודנטים ברמה אקדמאית. הודו מספקת בתוכניות שונות 67 מלגות לסטודנטים איראניים. מדיה וקבצים בנושא יחסי איראן–הודו בוויקישיתוף ש. ינעם, איראן, המזרח החדש 2, חוברות 1–4, אוקטובר 1950 / חשון תשי"א, עמ' 74 Nanda, Prakash. Rising India: Friends and Foes. Lancer Publishers, 2008. ISBN 9780979617416. Hunter, Shireen. Iran's foreign policy in the post-Soviet era: resisting the new international order. ABC-CLIO, 2010. ISBN 9780313381942. THE EMERGING INDO-IRANIAN STRATEGIC ALLIANCE AND PAKISTAN (באנגלית) Solomon, Jay; Sircar, Subhadip (2010-12-29). "India Joins U.S. Effort to Stifle Iran Trade". Wall Street Journal (באנגלית). ISSN 0099-9660. נבדק ב-2018-08-24. מודי אירח את נשיא איראן רוחאני, באתר ערוץ 7 מודי מתעלם מהביקורת הערבית ומתגאה ביחסים עם ישראל, באתר מידה, ‏2017-07-03 דיווח: הודו תעצור את יבוא הנפט מאיראן, באתר ישראל היום "Iran's major oil customers, energy partners". Tehran Times (באנגלית). 2009-06-07. נבדק ב-2018-08-24. "Iran, India relations span centuries marked by meaningful interactions". Islamic Republic News Agency (באנגלית אמריקאית). נבדק ב-2018-08-25.
יוטצרטופס

יוּטַצֶרַטוֹפְּס (שם מדעי: Utahceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-76 מיליון שנה לפני זמננו. פירוש השם הוא "פנים בעלי קרניים מיוטה" (צראט/קראט κερατ - קרן, אופס ωψ - פנים). הוא תואר וסווג מדעית על ידי ד"ר סקוט סמפסון ב-2010. יוטצרטופס חי בקרטיקון העליון בקמפן באמריקה הצפונית ושרידיו התגלו ביוטה שבארצות הברית. הוא היה דינוזאור צמחוני שהלך על ארבע. מעריכים שאורכו היה כ-7 מטר ומשקלו כשל קרנף בוגר. הערכות חדשות אומדות את אורכו ב-6–7 מטרים (20–23 רגל), גובהו ב-2 מטר ומשקלו ב-3–4 טונות (3.3–4.4 טון קצר). ליוטצרטופס הייתה עטרה ארוכה בצורת לב עם "חלונות" עטרה גדולים בדומה לכסמוזאורוס. בשולי העטרה היו מספר בליטות משולשיות. קרני הגבה שלו היו קצרות ופנו הצידה ב-90 מעלות. קרן האף הייתה באורך דומה, והייתה ממוקמת מאחורי עצמות הנחיריים, ובעלת חתך אליפטי. מבחינה פילוגנטית הוא הכי קרוב לפנטצרטופס. שחזור השלד, עצמות שנמצאו הן בצבע זהוב ועצמות חסרות בצבע אפור איור של יוטצרטופס בשר ודם מדיה וקבצים בנושא יוטצרטופס בוויקישיתוף יוטצרטופס, באתר האנציקלופדיה של החיים (באנגלית) יוטצרטופס, באתר GBIF (באנגלית) ד"ר תומאס ר. הולץ הבן, נספח סוגי הדינוזאורים (הסברים), מעודכן לינואר 2012 - עמ' 52. ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
איי בהאמה במשחקים האולימפיים לנוער

איי בהאמה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מאיי בהאמה שלוש מדליות אולימפיות לנוער. המשלחת הראשונה של איי בהאמה למשחקים האולימפיים לנוער הייתה לאולימפיאדת הנוער סינגפור וכללה 11 ספורטאים שהתחרו בשלושה ענפי ספורט. המשלחת זכתה במדליית כסף יחידה. המשלחת הגיעה להישגים בענף האתלטיקה עם זכייה במדליית כסף בריצת 200 מטר נערות והעפלה לגמר ריצת 400 מטר נערות בה סיימו במקום הרביעי. המשלחת התחרתה בענפים ג'ודו ושחייה אך לא הגיעה להישגים. המשלחת לאולימפיאדת הנוער נאנג'ינג מנתה 14 ספורטאים שהתחרו בארבעה ענפי ספורט. המשלחת זכתה בשתי מדליות ארד. המשלחת הגיעה להישגים בענפים אתלטיקה עם זכייה במדליית ארד בריצת 400 מטר, והעפלה לגמרים בריצת 100 מטר וסיום במקום החמישי לנערות ובמקום השמיני לנערים, ובשחייה עם זכייה במדליית ארד בשחיית 800 מטר בסגנון שחייה חופשית לנערות והעפלה לגמר משחה 400 מטר בסגנון שחייה חופשית לנערות בה סיימו במקום החמישי. המשלחת לא הגיעה להישגים בענפים טניס ושיט. איי בהאמה במשחקים האולימפיים איי בהאמה במשחקים הפאראלימפיים
יחסי גואטמלה–פקיסטן

יחסי גואטמלה–פקיסטן הם יחסי החוץ שבין רפובליקת גואטמלה לבין הרפובליקה האסלאמית של פקיסטן. שתי המדינות כוננו יחסים דיפלומטיים ב-14 באוקטובר 2011. בשנת 2016, פקיסטן ייצאה לגואטמלה סחורה בשווי 4.67 מיליון דולר אמריקאי. נתחים גדולים מהסחורה הם מוצרי טקסטיל, כלים רפואיים, תרופות, מוצרי ספורט, כלי תחבורה, ממתיקי סוכר, רהיטים ומוצרי ברזל. לעומתה, גואטמלה ייצאה לפקיסטן סחורה בשווי 13.7 מיליון דולר אמריקאי, רובה כללה אגוזי מוסקט (93%) ומכונות לעיבוד טקסטיל (3.7%). גואטמלה אינה מיוצגת בפקיסטן, הן בדרג השגרירות והן בדרג הקונסולרי. השגרירות המייצגת את גואטמלה שוכנת במקסיקו. פקיסטן אינה מיוצגת בגואטמלה, הן בדרג השגרירות והן בדרג הקונסולרי. השגרירות המייצגת את פקיסטן שוכנת בניו יורק. Products that Pakistan exports to Guatemala (2016), The Observatory of Economic Complexity (באנגלית) (ארכיון) Products that Pakistan imports from Guatemala (2016), The Observatory of Economic Complexity (באנגלית) (ארכיון) Relaciones Diplomáticas de Guatemala, Ministerio de Relaciones Exteriores de Guatemala (בספרדית)
תיכון סוג ב'

תיכון סוג ב' (באנגלית: Awesome Magical Tales, "אגדות קסומות מדהימות", נקראה Teenage Fairytale Dropouts, "נשירה מהאגדות בגיל ההתבגרות", בעונה הראשונה) היא סדרת הנפשה מקסיקנית-אוסטרלית-אירית-אמריקאית משנת 2012, שנוצרה על ידי אדולפו מרטינז וארה וחוסה גרסיה דה לטונה. הסדרה מבוססת באופן רופף על הדמויות מסרט ההנפשה המקסיקני "מכשפים וענקים" משנת 2003. הסדרה מתמקדת בג'רמיה, טרפלגר וזעם, שלושה נערים הנחושים להיות עצמם למרות הקשר המשפחתי שלהם לדמויות מהאגדות הקסומות. במהלך הסדרה עוקבים אחר הרפתקאות הנערים ופוגשים בני משפחה נוספים של הדמויות המפורסמות מהאגדות. הסדרה שודרה לראשונה באוסטרליה בערוץ Seven Network ב-31 בדצמבר 2012. בישראל הסדרה שודרה לראשונה בדיבוב עברי בשנת 2014 בערוץ הילדים. לסדרה הופקה עונה אחת הכוללת 52 פרקים באורך 11 דקות. ערוץ הטלוויזיה האוסטרלי, ABC Me, הודיע שהוא יחדש את הסדרה לעונה שנייה בעקבות רייטינג מצליח. הסדרה מתמקדת בשלושה נערים: ג'רמיה, בנו של הענק מהאגדה "ג'ק ואפון הפלא", טרפלגר, אחיינו של מרלין הקוסם, וזעם, בתה של פיית השיניים, הנחושים להיות עצמם למרות הקשר המשפחתי שלהם. במהלך הסדרה הנערים פוגשים דמויות מהאגדות ומתמודדים עם בעיות הקשורות לגיל ההתבגרות. ג'רמיה - בנו של הענק מהאגדה "ג'ק ואפון הפלא", אבל הוא לא ענק. טרפלגר - אחיינו של מרלין הקוסם, אבל לא מצליח לעשות קסמים כמו שצריך. זעם - בתה של פיית השיניים, אבל אין לה כנפיים. ארל - שונא את ג'רמיה, יעשה הכל בשביל להשפיל אותו. ג'פטו ג'וניור - בנו של סבא ג'פטו מהסיפור "הרפתקאותיו של פינוקיו", מכין דברים מעץ. פינוקיו ג'וניור - תמיד שהוא משקר גדל לו האף, דבר שהוא מנסה לטפל בו. סינדי רלה - אחותה הגדולה של מינדי רלה ובתה של סינדרלה. מינדי רלה - אחותה הקטנה של סיני רלה ובתה של סינדרלה, יש לה רגליים גדולות. מלודי - פייה והמעודדת הראשית של קבוצת המעודדות של התיכון, מתגרה הרבה בזעם. קונרד - דרקון שבגלל כישוף שנכשל הפך לחצי דרקון וחצי ארנב הפסחא. מרלין - קוסם וקרוב משפחה של טרפלגר. פיית השיניים - אמא של זעם. אמא אווזה - מורה, מכירה דמויות רבות מסיפורי האגדות המפורסמים. במאי הדיבוב בעברית היה שרון בורגאוקר, ומפיקת הדיבוב הייתה ענבר שטגר עזרא. בנוסף דיבבו בדיבוב העברי אלדד פריבס, יובל סגל, גלעד קלטר ושרון בורגאוקר. היורשים (דיסני) אתר האינטרנט הרשמי של תיכון סוג ב' "תיכון סוג ב'", במסד הנתונים הקולנועיים IMDb (באנגלית) תיכון סוג ב', במיזם "אישים" לתיעוד היצירה הישראלית
שירו שיר אמן

"שירו שיר אמן" הוא שיר של הזמרת ירדנה ארזי שהשתתף בתחרות קדם אירוויזיון 1983 והגיע למקום השני בהפרש נקודה אחת מהשיר הזוכה במקום הראשון "חי" בביצוע עפרה חזה. בשנת 1982 השתתפה ירדנה ארזי בתחרות קדם אירוויזיון בה ביצעה את השיר מוזיקה נשארת של שמרית אור והנרי ברטר והגיעה למקום השני אחרי "הורה" בביצוע אבי טולדנו. לקראת קדם אירוויזיון 1983 כתבו אהוד מנור ואבי טולדנו את השיר "חי" והציעו אותו לארזי, בין היתר במחשבה על כך שארזי, בתו של אזרח גרמני שנמלט מהמדינה טרם פרוץ מלחמת העולם השנייה תשיר במינכן את המילים "עם ישראל חי". ארזי דחתה את הצעתם ובחרה להמשיך לעבוד עם הצמד אור וברטר, שכתבו לה בהמשך 1982 את השיר הזוכה בתחרות הפסטיגל מילה קטנה. את מילות השיר כתבה שמרית אור במהלך מלחמת לבנון הראשונה והן מבטאות כמיהה לשלום. קדם אירוויזיון 1983 נערך ב-28 במרץ בתיאטרון ירושלים ובין המשתתפים הבולטים בו היו פנינה רוזנבלום, ריקי גל ואילנה אביטל, אך מלכתחילה נדדה תשומת הלב לזמרת השנה עפרה חזה ולמי שזכתה במקום השני שנה קודם לכן, ירדנה ארזי. במהלך ביצוע השיר שלפו זמרי הליווי של ארזי, ובהם שרית סרי, ורדינה כהן ודרור משולם, זיקוקים דולקים. לאורך כל שלב הניקוד נשמר קרב צמוד בין "שירו שיר אמן" לבין "חי", כשבקיבוצים ובחיפה מעניקים לארזי 12 נקודות ובעיירות הפיתוח לחזה. בסיומה של התחרות הוענקו לחזה 73 נקודות ולארזי 72. בעיני רבים מסמל קדם אירוויזיון 1983 את יריית הפתיחה ביריבות המעריצים של ארזי וחזה שנמשכה לאורך כל שנות השמונים. שנים לאחר מכן סיפרה ארזי בריאיון לסדרה התיעודית "הרצל פינת רפאלי", שרפי גינת שישב בחבר השופטים סיפר לה לאחר אותו הערב שהייתה טעות בספירת הקולות בהצבעה, והיא זו שהייתה אמורה לזכות במקום הראשון ולא עפרה חזה. ארזי בחרה לשמור מידע זה בסוד. טענתה זו של ארזי נבדקה בראיון של רפי גינת בנושא באתר הארץ בו הוא שולל את הטענה של ירדנה ארזי לכך שהייתה טעות בספירת הקולות. השיר שהה 12 שבועות במצעד הפזמונים השבועי ובמצעד הפזמונים העברי השנתי 1983 הגיע למקום השישי והיה השיר הגבוה ביותר של ארזי במצעד. ארזי נבחרה למקום השני בקטגוריית זמרת השנה, בה זכתה חזה בפעם הרביעית והאחרונה. קליפ, באתר YouTube
מוזיקה נשארת

"מוזיקה נשארת" הוא שיר של הזמרת ירדנה ארזי שהשתתף בתחרות קדם אירוויזיון 1982 והגיע למקום השני. השיר נחשב לנקודת הפריצה בקריירת הסולו של ארזי. בשנת 1979 הנחתה ארזי את תחרות האירוויזיון ולאחריה הוחתמה על חוזה הקלטות בחברת התקליטים הגרמנית "אריולה אריסטה" והקליטה שירים בגרמנית, צרפתית ואנגלית. עם שובה לישראל ב־1981 החלה בהקלטת אלבום הבכורה שלה ויציאה לקריירת סולו בישראל אחרי חברותה בלהקת הנח"ל ושלישיית שוקולד מנטה מסטיק. בהתייעצות עם בן זוגה ולימים בעלה, נתן תומר, שהפך למפיק אלבומיה של ארזי, ועם הבמאי צדי צרפתי, שביים אותה במחזמר ברנשים וחלומות באותה שנה, הוחלט להשתתף בתחרות קדם אירוויזיון 1982 ולקדם באמצעותה את אחד הסינגלים מהתקליט. לכתיבת השיר חברו שמרית אור, שכתבה את השיר "הללויה" – שהוצע לארזי לקראת פסטיבל הזמר והפזמון 1979 – והנרי ברטר, שהיה אז מוזיקאי בתחילת דרכו והתבלט כמלחין השיר "תפילה" בביצוע עפרה חזה. "מוזיקה נשארת" היה השיר הראשון שהוצג בתחרות, ובסיומה זכה ב־67 נקודות, לעומת 72 נקודות שבהן זכה השיר "הורה" בביצוע אבי טולדנו. עם זאת, הופעתה הסוחפת של ארזי בתחרות הביאה להפיכת השיר ללהיט הסולו הראשון שלה. לאחר 11 שבועות במצעד הפזמונים, מהם שבועיים בפסגה, במצעד הפזמונים העברי השנתי 1982 הגיע השיר למקום השמיני והיה השיר הראשון של ארזי כזמרת סולנית במצעדים השנתיים. סרטון השיר "מוזיקה נשארת" באתר יוטיוב "מוזיקה נשארת" באתר של אקו"ם מילות השיר "מוזיקה נשארת" באתר שירונט
היא רוקדת

"היא רוקדת" הוא שיר של הזמרת ירדנה ארזי שהשתתף בתחרות קדם-אירוויזיון 1988 והגיע למקום השני. בשנת 1988 בחרה הטלוויזיה הישראלית בירדנה ארזי לייצג את ישראל באירוויזיון 1988 שנערך באותה שנה בדבלין בירת אירלנד. קדמו לבחירה בארזי השתתפותה כנציגת ישראל באירוויזיון 1976 כחלק משלישיית שוקולד מנטה מסטיק, הנחיית אירוויזיון 1979 שנערך בבנייני האומה בירושלים, זכייתה במקום השני בתחרויות קדם אירוויזיון 1982 וקדם אירוויזיון 1983 ובמקום השלישי בתחרות קדם אירוויזיון 1985 והנחיית קדם אירוויזיון 1987. בנוסף התבקשה ארזי לייצג את ישראל בתחרות אירוויזיון 1984 אך השתתפותה בוטלה כיוון שהתחרות נערכה ביום הזיכרון לחללי מערכות ישראל. נוסף על כל אלה, הייתה ארזי הזמרת הבולטת בישראל באותה שנה, נבחרה בפעם השלישית כזמרת השנה ב-1987 וזכתה להצלחה גדולה באלבומה נשמה צוענית שמכר 150 אלף עותקים. בסקר שנערך על ידי התוכנית "כל צבעי הרשת" של קול ישראל לרגל חגיגות ה-40 לישראל נבחרה ארזי כזמרת האהובה בישראל. לרגל התחרות התבקשה ארזי להציג ארבעה שירים ומתוכם יבחר הקהל את השיר הזוכה. הייתה זו הפעם הראשונה בה ערכה הטלוויזיה קדם אירוויזיון בהשתתפות זמרת אחת בלבד. "היא רוקדת" היה אחד משני שירים שכתב לתחרות אהוד מנור ועל פי ראיונות שהעניקה לימים, היה זה השיר המועדף על ארזי לזכייה בתחרות. אך טעם הקהל היה שונה, והשיר הגיע למקום השני עם 40 נקודות לעומת "בן אדם" שהגיע למקום הראשון עם 48 נקודות. באלבום היידיש שלו "ציגיינער נשמה", המתבסס בעיקר על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("ווען זי טאנצט"). השיר הוצג במצעד הפזמונים רק ב-21 ביוני 1988, כשלושה חודשים לאחר שהשתתף בתחרות קדם אירוויזיון 1988. למרות זאת זכה להצלחה ונשאר במצעדים עשרה שבועות ומהם שבועיים בפסגה. במצעד הפזמונים העברי השנתי 1988 הגיע השיר למקום השמיני. אחד מתוך ארבעה שירים של ארזי בעשירייה הראשונה במצעד. ארזי נבחרה כזמרת השנה בפעם הרביעית. סרטון השיר "היא רוקדת" באתר יוטיוב מילות השיר "היא רוקדת" באתר שירונט גרסת היידיש, בביצוע יוני אילת
ריח דבש וריח מנטה

ריח דבש וריח מנטה הוא אלבום שירי ילדים של הזמרת ירדנה ארזי. הוא יצא בשנת 1987 כחלק משיתוף פעולה של הזמרת כפרזנטורית של בנק לאומי. האלבום יצא בתקופת ההצלחה הגדולה של ארזי, שהייתה זמרת השנה החל משנת 1984 ובצמוד לאלבומה המצליח נשמה צוענית שמכר 150 אלף עותקים תוך זמן קצר. הוא כלל גרסאות עדכניות לשירי ילדים מהקלאסיקה של הזמר העברי בעיבודים של המפיק המוזיקלי ירון בכר. מפיק האלבום הוא בעלה של ארזי, נתן תומר והוא ראה אור כמוצר נלווה לקמפיין פרסומי רחב היקף שהובילה ארזי עבור בנק לאומי. בין השירים באלבום "אני והתוכי", "מקהלה עליזה", "קום בחור עצל", "מי יודע מדוע ולמה לובשת הזברה פיג'מה", "שעון בן חיל", "נירה", "דני גיבור", "נומי נומי" ועוד. שירי האלבום לא יצאו כסינגלים לתחנות הרדיו. במקביל לאלבום הקליטה ארזי גם את קלטת הילדים "סיפורי לילה טוב" ובה ארבעה סיפורים שהיא מקריאה בקולה. ריח דבש וריח מנטה באתר סטריאו ומונו
חפץ חיים ברוח הגוברת

"חפץ חיים ברוח הגוברת" (ידוע כ"גשם עומד לרדת") הוא שיר מתוך מה נשמע, אלבומה השני של הזמרת ירדנה ארזי, ואחד משירי המחאה שנכתבו נגד מלחמת לבנון הראשונה. השיר נכתב על ידי רחל שפירא ב-1983 על רקע מלחמת לבנון הראשונה והוא מתאר התרחשות אפוקליפטית בדגש על תיאורי קרב. בין מילות השיר "ראו אותי חונה בשטח מגודר / ראו אותי צמא כהלך במדבר / גשם עומד לרדת // אני נושא פני ברעש הנורא / זוכר את פני האיש ופני הנערה / גשם עומד לרדת // על הבקרים הקרים מתרפקים החיים החמים / על הגשרים הצרים כוונות מחליפות כיוונים // חפץ חיים ברוח הגוברת / חפץ חיים בין סחף לשרב // את העונות כולן האדמה נתנה / ומה שהיא לקחה מפיל עלי אימה / גשם עומד לרדת // על הגשרים הצרים נשענים החיים החמים / בין השירים הקצרים משלימים תיקונים אחרונים..." להעצמת האפקט הדרמטי בשיר הצטרפו אל ארזי תלמידי תיכון עירוני י"א בתל אביב. השיר יצא לרדיו בסמוך לצאת שירה הקודם של ארזי הביתה, אף הוא שיר מחאה נגד המלחמה, ולאחר שהופיעה בעצמה מול החיילים בהרי השוף ונקלעה במהלך ההופעה לסכנת מוות. בחורף 2017 יצאה לרדיו גרסת ההופעה לשיר בביצוע ירדנה ארזי והגבעטרון. השיר הוצג ב-28 בפברואר 1984 ושהה עשרה שבועות במצעד מהם שבועיים במקום הראשון. במצעד הפזמונים העברי השנתי 1984 הגיע השיר למקום ה-9 וארזי הוכתרה לראשונה כזמרת השנה. ירוסלב יעקובוביץ – הפקה מוזיקלית ועיבודים מיכה מיכאלי – גיטרה בס גיל דור – גיטרה חשמלית מאיר ישראל – תופים אלונה טוראל – פסנתר חשמלי דריו מלכי – סינטיסייזר Roland Jupiter-8 מזי כהן, פנינה בריק, מוטי דיכנה, ורדינה כהן, אילנית בן צוק, דרור משולם ותלמידי בי"ס עירוני י"א ת"א – קולות רקע סרטון השיר "חפץ חיים ברוח הגוברת" באתר יוטיוב מילות השיר "חפץ חיים ברוח הגוברת" באתר שירונט קליפ, מתוך המופע המשותף של ירדנה ארזי והגבעטרון
ישראל באירוויזיון 1998

ישראל השתתפה באירוויזיון 1998 עם השיר דיווה בביצוע של דנה אינטרנשיונל שהתקיים בעיר ברמינגהאם במדינת בריטניה. ועדה ברשות השידור בחרה בשיר דיווה בביצועה של הזמרת דנה אינטרנשיונל לייצג את ישראל באירוויזיון 1998. וזאת לאחר שכבר השתתפה בעבר בקדם-אירוויזיון 1995 והגיעה למקום ה-2. דנה אינטרנשיונל הייתה ה-8 בסדר ההופעה בתחרות, אחרי פולין ולפני גרמניה. בתום ההצבעה קיבל השיר 172 נקודות והגיע למקום ה-1 וזכתה בתחרות מתוך 25 מדינות שהשתתפו בה. הצבעת הקהל הישראלי העניקה את ה-12 נקודות שלה לבריטניה. אינטרנשיונל הייתה הזמרת הטרנסג'נדרית הראשונה שהשתתפה באירוויזיון ואף ניצחה במקום הראשון את התחרות. ישראל באירוויזיון אירוויזיון 1998 Israel 1998, באתר esc history דנה אינטרנשיונל - דיווה - הקליפ, סרטון באתר יוטיוב דנה אינטרנשיונל - דיווה - הקליפ באנגלית, סרטון באתר יוטיוב דנה אינטרנשיונל בחזרות, סרטון באתר יוטיוב דנה אינטרנשיונל - דיווה - בחזרות עם התלבושות, סרטון באתר יוטיוב דנה אינטרנשיונל - ריאיון לישראל סגל לקראת האירוויזיון 08/05/98, סרטון באתר יוטיוב ישראל באירוויזיון 1998, סרטון באתר יוטיוב דנה אינטרנשיונל - דיווה - באירוויזיון - ההופעה לאחר הזכייה, סרטון באתר יוטיוב דנה אינטרנשיונל - משדר אירוויזיון מסכם בהגשת יגאל רביד 09/05/98, סרטון באתר יוטיוב דנה אינטנשיונל - כתבת חדשות של גלעד עדין לאחר הזכייה באירווזיון 10/05/98, סרטון באתר יוטיוב דנה אינטרנשיונל - כתבת חדשות של יולי אופק ביום שלאחר הזכייה באירוויזיון 11/05/98, סרטון באתר יוטיוב דנה אינטרנשיונל - נפגשת עם שר התיירות משה קצב לאחר זכייתה באירוויזיון 12/05/98, סרטון באתר יוטיוב דנה אינטרנשיונל - מבקרת בכנסת לאחר זכייתה באירוויזיון, כתבתו של שלומי אלדר 13.05.98, סרטון באתר יוטיוב אירופה לשלוש דקות - פרק 8, סרטון באתר יוטיוב דודי פטימר, ‏ויוה לדיווה: 20 שנה לניצחון שסימל חירות, סובלנות ועוצמה נשית, באתר מעריב אונליין, 7 במאי 2018 יואב גינאי, הסיפור מאחורי השיר "דיווה" שהביא לדנה אינטרנשיונל את הזכייה באירוויזיון, בבלוג "הספרנים" של הספרייה הלאומית, 09.05.2018 רועי בהריר פרל‏, הלחצים, הצעקות והפוליטיקה: כך השיר "דיווה" עשה היסטוריה, באתר וואלה, 10 במאי 2018 דיווה, באתר FANDOM בוטלה ההצבעה דרך חברי שיפוט. קהל הצופים בכל מדינה מצביע טלפונית (חוץ מטורקיה, רומניה והונגריה ששם ישב צוות שיפוט). Detailed voting results
Touch (יוניקס)

touch (מאנגלית - "לגעת") היא פקודה במערכת הפעלה דמוית יוניקס היוצרת קבצים וסיפריות במערכת ההפעלה ומאפשרת לעדכן את תאריכי הגישה והיצירה שלהם. השימוש הבסיסי יוצר קובץ אם הקובץ לא קיים עדיין. אם הוא קיים: מעדכן את זמן העריכה שלו לזמן הנוכחי. יצירת קובץ באמצעות פקודת touch, בסביבת יוניקס, יתבצע כדלקמן: touch newfile.sh עדכון תאריכים באמצעות פקודת touch, בסביבת יוניקס, יתבצע כדלקמן: touch existfile.sh ניתן לשלב ערכים נוספים: touch -a - שינוי זמן הגישה בלבד. touch -m - שינוי זמני עריכה בלבד. man touch - יציג את ספר הוראות של פקודה זו. רשימת פקודות יוניקס (באנגלית) רשימת פקודות CMD (באנגלית)
אליפות אירופה בכדוריד 2000

אליפות אירופה בכדוריד 2000 היא אליפות אירופה הרביעית והיא נערכה על ידי איגוד הכדוריד האירופאי. הטורניר התקיים בקרואטיה בין ה-21 בינואר ל-30 בינואר 2000. המשחקי הגמר נערכו בזגרב ב"עולם הספורט" שמכיל כ-3,500 מקומות. שוודיה זכתה באליפות בפעם השלישית בתולדות הנבחרת (שנייה ברציפות). מפת הערים המארחות בקרואטיה   רייקה זגרב המדינה המערכת (קרואטיה) והאלופה המכהנת (שוודיה) העפילה ישירות, יתר 10 נבחרות העפילו דרך המוקדמות. הקבוצות חולקו ל-2 בתים. שתי נבחרות חזקות מכל בית העפילו לשלב השני שנערך בשיטת פלייאוף. המשחקים נערכו בזגרב ב"עולם הספורט" שמכיל כ-3,500 מקומות. המשחקים נערכו ברייקה ב"ארמון הנוער" שמכיל 4,000 מקומות. נבחרת ישראל בכדוריד החלה את השתתפותה בבית א' של המוקדמות. היא סיימה את הבית במקום השלישי ולא העפילה להמשך התחרות. מידע מאתר איגוד הכדוריד האירופי (אורכב 18.03.2017 בארכיון Wayback Machine) נתונים מאתר טודור66 פירוט משחקי המוקדמות
אליפות אירופה בכדוריד 2002

אליפות אירופה בכדוריד 2002 היא אליפות אירופה החמישית והיא נערכה על ידי איגוד הכדוריד האירופאי. הטורניר התקיים בשוודיה בין ה-25 בינואר ל-3 בפברואר 2002. המשחקי הגמר נערכו בסטוקהולם באריקסון גלוב שמכיל כ-16,000 מקומות. שוודיה זכתה באליפות בפעם הרביעית בתולדות הנבחרת (שלישית ברציפות). מפת הערים המארחות בקרואטיה   גוטבורג וסטרוס הלסינגבורג שבדה יונצ'פינג סטוקהולם המדינה המערכתשהיא גם האלופה המכהנת (שוודיה) העפילה ישירות, בנוסף לכך, בהתאם לתוצאות משחקי העפלה לאליפות העולם בכדוריד 2001 העפילו ישירות נבחרות ספרד, רוסיה, צרפת וסלובניה. יתר 11 נבחרות העפילו דרך המוקדמות. 16 קבוצות חולקו ל-4 בתים. שלוש נבחרות חזקות מכל בית העפילו לשלב השני שנערך בשני בתים. בכל בית העפילו 2 קבוצות ומשחקי הפלייאוף. המשחקים נערכו בגוטבורג באולם "Scandunavium" שמכיל 12,000 מקומות. המשחקים נערכו בהלסינגבורג באולם Idrottens hus שמכיל 2,700 מקומות. המשחקים נערכו בשקובה באולם העירוני שמכיל 2,700 מקומות. המשחקים נערכו ביונצ'פינג באולם Kinnarps Arena שמכיל 7,000 מקומות. המשחקים נערכו בגוטבורג באולם "Scandunavium" שמכיל 12,000 מקומות. המשחקים נערכו בוסטרוס באולם ABB Arena שמכיל 5,800 מקומות. נבחרת ישראל בכדוריד החלה את השתתפותה בבית ה' של המוקדמות. היא סיימה את הבית במקום הראשון והעפילה להמשך התחרות. במשחקי הצלבה היא נפגשה את נבחרת מקדוניה וניצחה אותה בסיכום מפגש כפול 14:12 ו-11:12. כתוצאה מכך הנבחרת הפעילה לאליפות אירופה לראשונה בתולדותיה. היא שיחקה בבית ג' וסיימה אותו במקום האחרון ללא ניצחונות. מידע מאתר איגוד הכדוריד האירופי (אורכב 08.08.2018 בארכיון Wayback Machine) נתונים מאתר טודור66 פירוט משחקי המוקדמות